Борис Младенов-Young
Направи ми снимка край софрата…

chitanka.info

Направи ми снимка край софрата

в този мой тържествен ден рожден,

ала с трик ми потъмни косата

и туширай бледия ми тен!

Снимай ме от няколко посоки,

с фокус леко замъглен така,

че да може бръчките дълбоки

да изчезнат като в мараня!

Ще застана аз с лицето в сянка,

скрил зад тъмни очила очи…

Нека възрастта ми е гатанка —

баби и моми да заблуди.

С десетак поне ме подмлади,

да изглеждам на шейсет и три!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.